อยากจะทราบว่ามีก้อนขึ้นที่ใต้ค้าง พอจับแล้วมันเหมือนก้อนเนื้ออะไรสักอย่างเหมือนลูกแก้ว เคลื่อนได้ พอจับก็จะเจ็บนิดหน่อย อาการเป็นนี้เค้าเรียกว่าอะไรค่ะ และวิธีการรักษาต้องทำอย่างไรค่ะ
สวัสดีค่ะ ก้อนที่ใต้คางดังกล่าว อาจเป็น1. ต่อมน้ำเหลืองโตจะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบติดเชื้อไวรัส EBV ที่ทำให้เกิดโมโนนิวคลีโอสิสเป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย ดังนั้นจึงไม่น่าใช่สาเหตุ3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อย กดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์ ขยับได้เล็กน้อย กดไม่เจ็บ ไม่ปวด5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย แต่มักจะคลำได้เป็นก้อนแข็ง หากเป็นก้อนเนื้อหรือมะเร็ง ก้อนก็จะโตเร็ว6. ก้อนของต่อมไทรอยด์ อาจเป็นก้อนเนื้องอกธรรมดาหรือก้อนมะเร็ง ก้อนจะขยับได้ตามการกลืน7. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วย ดังนั้นสาเหตุนี้จึงไม่น่าใช่หากคลำได้เป็นก้อนชัดเจน และก้อนโตขึ้นเรื่อยๆ แนะนำให้ไปพบแพทย์เพื่อทำการตรวจคลำก้อนและตรวจร่างกายอื่นๆ เพื่อให้การวินิจฉัยค่ะ